92/188/ETY: Komission päätös, tehty 10 päivänä maaliskuuta 1992, sikojen lisääntymishäiriö- ja keuhkotulehdusoireyhtymään (PRRS) liittyvistä tietyistä suojatoimenpiteistä



Virallinen lehti nro L 087 , 02/04/1992 s. 0022 - 0024

Suomenk. erityispainos Alue 3 Nide 41 s. 0187

Ruotsink. erityispainos Alue 3 Nide 41 s. 0187



KOMISSION PÄÄTÖS, tehty 10 päivänä maaliskuuta 1992, sikojen lisääntymishäiriö- ja keuhkotulehdusoireyhtymään (PRRS) liittyvistä tietyistä suojatoimenpiteistä (92/188/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 91/628/ETY(2), ja erityisesti sen 10 artiklan 4 kohdan, sekä katsoo, että tietyissä yhteisön osissa sioissa on ilmennyt useita vielä luokittelemattoman viruksen aiheuttamia tautipesäkkeitä, tämä sikojen lisääntymishäiriö- ja keuhkotulehdusoireyhtymäksi (PRRS) nimetty tauti aiheuttaa epätavallisen määrän sellaisia emakoiden luomisia tai ennenaikaisia porsimisia sekä nuorten porsaiden kuolemia ja heikkoutta, joiden ei voida katsoa aiheutuvan mistään tunnetusta sikojen taudista, jota varten on olemassa lukuisia laboratoriossa tehtäviä taudinmäärityskokeita, tämä tauti voi levitä nopeasti alueilla, joilla on tiheä sikakanta, tämä tauti voi olla vaaraksi sikojen tuotannolle, kyseisten tautipesäkkeiden ilmaantumisen vuoksi komissio teki 25 päivänä huhtikuuta 1991 uuteen sikojen tautiin liittyvistä lisäsuojatoimenpiteistä päätöksen 91/237/ETY(3), sellaisena kuin se on viimeksi muutettuna päätöksellä 92/104/ETY(4), tietyillä alueilla, joilla vielä vuoden 1991 alussa oli paljon tartuntoja, ei ole useisiin kuukausiin todettu tautipesäkkeitä, näyttää tarpeelliselta ottaa huomioon taudin kehitys ja toteuttaa asianmukaisia toimenpiteitä; tämän vuoksi päätös 91/237/ETY olisi kumottava, jäsenvaltioiden viranomaiset ovat sitoutuneet panemaan täytäntöön tarvittavat kansalliset toimenpiteet tämän päätöksen tehokkaan soveltamisen takaamiseksi kuljetettaessa sikoja muihin jäsenvaltioihin, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Tässä päätöksessä tarkoitetaan: a) luomisella sikiöiden havaittua syntymistä tiineyden 109 päivään mennessä tuo päivä mukaan luettuna, kun yksikään sikiöistä ei elä yli 24 tuntia, b) ennenaikaisella porsimisella sikiöiden havaittua syntymistä tiineyden 109 päivään mennessä tuo päivä mukaan luettuna, kun jotkut sikiöistä elävät yli 24 tuntia, c) tartuntatilalla tilaa, jolla on havaittu todistuksen kirjoittamista edeltäneiden kahdeksan viikon aikana epätavallinen määrä sellaisia emakoiden tai ensikoiden luomisia tai ennenaikaisia porsimisia sekä nuorten porsaiden kuolemia ja heikkoutta, joiden ei voida katsoa aiheutuvan tunnetuista taudeista, d) erittäin tartuntavaarallisella kunnalla kuntaa, jossa on samanaikaisesti kaksi tai useampia tartuntatiloja, e) jalostussialla sikaa, joka on tarkoitettu pidettäväksi jalostustarkoituksessa, f) tuotantoon tarkoitetulla sialla sikaa, joka on tarkoitettu lihotettavaksi lihantuotantoa varten. 2 artikla Jäsenvaltioiden on toteutettava kaikki tarvittavat toimenpiteet estääkseen sikojen lisääntymishäiriö- ja keuhkotulehdusoireyhtymän leviämisen tartuntatiloilta. Näihin toimenpiteisiin on kuuluttava: - kaikista luomisista, ennenaikaisista porsimisista ja tavanomaisista porsimisista peräisin olevien kaikkien tuotteiden, kuten jälkeisten, sikiöiden ja kuolleiden porsaiden, hävittäminen, - porsimistilojen perusteellisen puhdistamisen ja desinfioinnin järjestäminen kunkin luomisen, ennenaikaisen porsimisen tai tavanomaisen porsimisen jälkeen, - sellaisten rakennusten sisään- ja uloskäyntien desinfioinnin järjestäminen, joissa pidetään jalostussikoja, - jalostussikojen siirron kieltäminen (emakot, ensikot ja karjut) sellaisille tiloille, joilla tartuntaa ei esiinny. 3 artikla Jäsenvaltiot eivät saa sallia tartuntatilalta peräisin olevien sikojen lähettämistä muihin jäsenvaltioihin. 4 artikla Jäsenvaltiot eivät saa sallia sellaisten jalostussikojen lähettämistä muihin jäsenvaltioihin, jotka ovat peräisin: - kunnasta, jossa on tartuntatila, - tiloilta, joihin on todistuksen kirjoittamista edeltävien 30 päivän aikana tuotu sikoja kunnasta, jossa on tartuntatila. 5 artikla Jäsenvaltiot eivät saa sallia sellaisten tuotantoon tarkoitettujen sikojen lähettämistä muihin jäsenvaltioihin, jotka ovat peräisin: - tiloilta, joihin on tuotu sikoja tartuntatilalta todistuksen kirjoittamista edeltävien 30 päivän aikana, - erittäin tartuntavaarallisista kunnista. 6 artikla Jäsenvaltioiden, joissa on yksi tai useampi tartuntatila, on joka kuukauden ensimmäisenä työpäivänä esitettävä tiedot tautitilanteesta liitteessä esitetyssä muodossa (PRRS-kertomus). 7 artikla Kumotaan päätös 91/237/ETY. 8 artikla Jäsenvaltioiden on tehtävä kauppaan soveltamiinsa toimenpiteisiin tämän päätöksen noudattamisen edellyttämät muutokset. Niiden on ilmoitettava tästä komissiolle viipymättä. 9 artikla Tämä päätös on osoitettu kaikille jäsenvaltioille. Tehty Brysselissä 10 päivänä maaliskuuta 1992. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 29 (2) EYVL N:o L 340, 11.12.1991, s. 17 (3) EYVL N:o 106, 26.4.1991, s. 67 (4) EYVL N:o L 41, 18.2.1992, s. 17 LIITE PRRS-KERTOMUS AJALTA JÄSENVALTIO >KAAVION ALKU> 1 Tartunnan saaneen karjan määrä (rajoituksen alainen karja) Edeltävät kuukaudet Kuukausi, jota kertomus koskee Alue (nimi) Yhteensä 2 Uusien tautitapauksien määrä (ensimmäistä kertaa sairastuneeksi ilmoitettu karja) Edeltävät kuukaudet Kuukausi, jota kertomus koskee Alue (nimi) Yhteensä 3 Tähän asiakirjaan liitetään kartta, josta tartunta-alueet näkyvät. >KAAVION LOOPU>